**IKI-ryhmä**  Toimintasuunnitelma 2017

Ikääntyvien kirjastopalveluihin keskittyvä maakunnallinen työryhmä

**IKI-ryhmän jäsenet 2017**

Katarina Kapiainen, Turku

Olli Hirvonen, Turku

Gunilla Ritkaew, Kemiönsaari

Eila Polojärvi, Uusikaupunki

Anni Salonen, Laitila

Tiina Salo, Raisio

Sari Saarela, Kaarina

Viktoria Kulmala, Lieto

**Ryhmän tavoitteet**

1. **Ideoiden ja onnistuneiden käytäntöjen jakaminen**

IKI-ryhmä jatkaa Facebook-ryhmän ylläpitoa ja pyrkii aktivoimaan Facebook-ryhmässä käytävää keskustelua, jotta ideat ja hyvät käytännöt saadaan välittymään. Isomman verkoston kasvokkainen kokoontuminen voidaan järjestää, mikäli ryhmäläiset toivovat sellaista ja kokevat sellaisen hyödylliseksi.

1. **Celian kirjastopalveluiden maakunnalliset koulutukset**

Turun kaupunginkirjastossa järjestetään kevään aikana kaksi maakunnallista, työpajamaista syväkoulutuksia Celian äänikirjapalveluista. Koulutukseen osallistuvat perehdyttävät eteenpäin oman kirjastonsa väkeä, ja tarpeen mukaan voidaan järjestää vielä lisäksi peruskoulutuksia Celiasta asiakaspalvelunäkökulmasta.

Koulutuksissa käsitellään esimerkiksi seuraavia asioita: asiakkaiden liittäminen Celian verkkopalveluun, mobiilikuuntelu niin Pratsam Readerilla kuin Windows-puhelimella, äänikirjojen mainostaminen asiakkaille ja CD-kuuntelu, Daisy-soittimen hankkiminen ja käyttö sekä yhteiset suositukset CD-kokoelmalle.

1. **Muut maakunnalliset koulutukset**

Järjestetään syksyllä maakunnallinen ikäihmisten kirjastopalveluiden järjestämiseen liittyvä koulutuspäivä. Aiheina esimerkiksi ikääntyvät maahanmuuttajat, senioreille sopivien kirjojen vinkkaaminen, ääneenluettavien teosten vinkkaaminen, senioripedagogiikka kirjastotyössä, vapaaehtoisten hyödyntäminen ikääntyneiden toiminnassa.

1. **Maakunnallinen ikääntyneisiin liittyvä teemakuukausi tai kampanja**

Yhteinen teema syksyn teemakuukaudelle on Vanhustyön keskusliiton mukaisesti ikäpolvet yhdessä. Kirjastot saavat ryhmän ideoinnin pohjalta halutessaan järjestää esim. sukupolvien yhteisiä lukupiirejä tai peliryhmiä tai sukupolvien yhteisiä lukutapahtumia.

1. **Ikääntyneiden kirjastopalveluihin liittyvä hanke**

Haetaan AVI:lta rahoitusta yhteen, isoon hankkeeseen, jonka kantavana ideana on vertaistuki ja vapaaehtoisuus ikäihmisille tuotettavissa palveluissa. Painopisteinä on sekä vertaisohjaajien kouluttaminen että materiaalin tuottaminen vertaisohjaajien käyttöön.

Hankerahalla palkattaisiin projektityöntekijöitä sekä kokoamaan lainattavia materiaalipaketteja vapaaehtoisten käyttöön että opastamaan vapaaehtoisia IT-taitojen oppimisessa ja IT-kerhojen vetämisessä. Hankkeen kautta luodulla mallilla voitaisiin tukea ikääntyneiden teknologiataitoja, yhteiskunnassa mukana pysymistä, tiedonsaantia ja omaa aktiivisuutta. Mallilla voisi parhaimmillaan olla myös yksinäisyyttä lievittävä vaikutus.